Իրանի գյուղատնտեսական ջիհադի նախարարություն

**Իրանի Իսլամական Հանրապետության գյուղատնտեսական ջիհադի նախարարություն** (), Իրանի Իսլամական Հանրապետության պետական գործադիր իշխանության մարմին, որը գյուղատնտեսության բնագավառում իրականացնում է պետական քաղաքականության մշակման և նորմատիվ-իրավական ակտերի կարգավորման գործառույթները։

## Պատմություն
Իրանի Իսլամական Հանրապետության գյուղատնտեսական ջիհադի նախարարության պատմությունը սկսվում է Գյուղատնտեսության և առևտրի գլխավոր վարչությունից, որը հիմնադրվել է 1890 թվականին Մոզաֆերեդին շահ Քաջարի հրամանագրով։ 1930 թվականին վերափոխվել է  Հողագործության և առևտրի նախարարություն։

1941 թվականին Հողագործության և առևտրի նախարարությունը վերակազմավորվել է և բաժանվել երկու գերատեսչությունների` Գյուղատնտեսության նախարարություն և Առևտրի նախարարություն։

1967 թվականին Գյուղատնտեսության նախարարության հիման վրա ստեղծվել են չորս գերատեսչություններ` Գյուղատնտեսության նախարարություն, Հողային բարեփոխումների նախարարություն, Բնական պաշարների նախարարություն և Գյուղատնտեսական արտադրության նախարարություն։

1971 թվականին Գյուղատնտեսության և բնական պաշարների նախարարությունը միավորվել է և դարձել «Գյուղատնտեսության և բնական պաշարների նախարարություն։

1977 թվականին Գյուղատնտեսության և բնական պաշարների նախարարությունը և Գյուղական համագործակցության նախարարությունը միավորվել են՝ դառնալով Գյուղատնտեսության և գյուղական շրջանների զարգացման նախարարություն։

1979 թվականին Ռուհոլլա Խոմեինիի նախաձեռնությամբ ստեղծվել է Ստեղծագործական ջիհադ կազմակերպությունը, որը 1983 թվականին վերափոխվել է Իրանի Իսլամական Հանրապետության ստեղծագործական ջիհադի նախարարության։

2000 թվականի դեկտեմբերի 26-ին Գյուղատնտեսության և գյուղական շրջանների զարգացման նախարարությունը և ստեղծագործական ջիհադի նախարարությունը միավորվել են՝ դառնալով Իրանի Իսլամական Հանրապետության գյուղատնտեսական ջիհադի նախարարություն։

## Ղեկավարություն
Գյուղատնտեսական ջիհադի նախարարությունը գլխավորում է Իրանի գյուղատնտեսական ջիհադի նախարարը, որը նշանակվել է Մեջլիսի կողմից` Իրանի նախագահի առաջարկությամբ։

## Նախարարության գործառույթներ
Նախարարությունը պետական քաղաքականության և նորմատիվ-իրավական կարգավորման մշակման համար գործառույթներ է իրականացնում գյուղատնտեսության այնպիսի բնագավառներում, ինչպիսիք են՝

* Պլանավորում և մոնիտորինգ
* Գյուղատնտեսության զարգացման ոլորտում գիտական հետազոտությունների կազմակերպում և իրականացում
* Հողի և ջրային ռեսուրսների օգտագործում և ջրօգտագործում
* Գյուղատնտեսության և գյուղական զարգացման ենթակառուցվածք
* Անասնաբուծություն և ձկնաբուծություն
* Գյուղատնտեսության պետական աջակցություն
* Գյուղատնտեսական առևտուր

## Նախարարության կառուցվածք
Նախարարությունը բաղկացած է հետևյալ վարչություններից՝ 
* Ջրային և հողային ռեսուրսների վարչություն
* Հողագործության վարչություն
* Անասնապահության վարչություն
* Այգեգործության բաժին
* Պլանավորման և տնտեսական հարցերի վարչություն
* Մարդկային ռեսուրսների զարգացման վարչություն
* Գյուղական զարգացման վարչություն
* Հողօգտագործման վարչություն

## Ենթակայությամբ գործող կազմակերպություններ
Նախարարության ենթակայությամբ են գործում հետևյալ կազմակերպությունները՝
# Հողային կազմակերպություն
# Գյուղատնտեսական հետազոտությունների և կրթության կազմակերպման
# Անտառների և արոտավայրերի կազմակերպման 
# Թեյի մշակման
# Բույսերի պաշտպանության կազմակերպություն
# Անասնաբուժական կազմակերպություն
# Քոչվոր ցեղերի կազմակերպություն
# Կերային ընկերություն
# Ինժեներական ընկերություն
# Ձկնորսական ընկերություններ

Նախարարության ենթակայությամբ է գործում նաև Կոոպերատիվ շարժման կենտրոնական կազմակերպությունը։

## Ծանոթագրություններ

## Արտաքին հղումներ
* 

Կատեգորիա:Իրանի նախարարություններ
Կատեգորիա:Գյուղատնտեսության նախարարություններ
Կատեգորիա:2000 հիմնադրված կազմակերպություններ